Джатэ Руслан Хьэшым и къуэр
1954 гъэм шыщхьэуIум и 19-м Каменномост къуажэм къыщалъхуащ. ЩIэныгъэ нэхъыщхьэ иIэщ. 1975 гъэм КъБКъУ-р, 1992 гъэм УФ-м и МВД-м и юридическэ школ нэхъыщхьэр къиухащ.
1975 гъэм и щэкIуэгъуэм къыщыщIэ-дзауэ 1992 гъэм и фокIадэ пщIондэ КъБР-м и МВД-м къулыкъу зэмылIэужьыгъуэхэр щрихьэкIащ, 1992 гъэм и фокIадэм щегъэжьауэ 2006 гъэм и накъыгъэ хъуху Къэбэрдей-Балъкъэр таможнэм и унафэщIу лэжьащ.
2013 гъэм и бадзэуэгъуэм къыщыщIэдзауэ 2014 гъэм и щIышылэ пщIондэ КъБР-м и Iэтащхьэм и Администрацэм и Тхьэмадэм и къуэдзэщ — къэрал кIуэцI политикэмкIэ управленэм и унафэщIщ.
2014 гъэм и щIышылэм щегъэжьауэ 2016 гъэм и фокIадэ хъуху Дзэлыкъуэ щIыналъэм и щIыпIэ администрацэм и Iэтащхьэщ. ФокIадэм и 30-м къыщыщIэдзауэ щэкIуэгъуэм и 24 пщIондэ районым и щIыпIэ администрацэм и уна- фэщIым и къалэнхэр игъэзэщIащ.
IэнатIэм къыщихьа ехъулIэныгъэхэм икIи илъэс куэд хъуауэ хьэлэлу зэрылажьэм къыхэкIыу, «Хэкум и пащхьэм щиIэ фIыщIэхэм папщIэ» орденым и етIуанэ нагъыщэ медалрэ Къэбэр- дей-Балъкъэр Республикэм и ЩIыхь тхылърэ къыхуагъэфэщащ, «КъБР-м щIыхь зиIэ и юрист» цIэ лъапIэр къыфIащащ.
ЩОКЪУИЙ Iэминэ,
Дзэлыкъуэ муниципальнэ щIыналъэм и щIыпIэ администрацэм и
пресс-IуэхущIапIэм и лэжьакIуэ.
